Diari Oficial de la Generalitat Valenciana


Sumari del DOGV 180, del 23-07-1984 (1984/803229)

ORDRE de 3 de juliol de 1984, de la Conselleria de Cultura, Educació i Ciència, sobre tramitació dels expedients per a l'aprovació de les plantilles en Centres no estatals de Formació Professional.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   180

Data del DOGV
:   23-07-1984

Secció del DOGV
:   ALTRES DISPOSICIONS

Número del document
:   1984/803229


Data del document
:   03-07-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 3 de juliol de 1984, de la Conselleria de Cultura, Educació i Ciència, sobre tramitació dels expedients per a l'aprovació de les plantilles en Centres no estatals de Formació Professional.  
Segons que disposa la Llei General d'Educació, de 4 d'agost de 1970, article 102 i el Decret 7-7 de 5 de març de 1976, article 34.1 sobre regulació de la Formació Professional, i a fi de regularitzar la situació i les incidències que es produesquen quant a titulacions acadèmiques del professorat dels centres docents no estatals de FP, cal arbitrar els criteris corresponents que permeten i faciliten un control i seguiment adequats del quadre de titulacions del professorat que integra la plantilla de cada Centre.   
En atenció d'aquests motius, aquesta Conselleria de Cultura, Educació i Ciència ha disposat:   
Primer  
Els titulars dels Centres no estatals de Formació Professional remetran abans del dia 30 d'octubre de cada any, d'acord amb el model adjunt, la relació de personal que integra la plantilla del professorat del Centre.   
Aquestes fitxes, que estaran a disposició dels interessats en els Serveis Territorials, seran formalitzades per triplicat pels titulars dels Centres. Hi acompanyaran també els documents necessaris que proven fefaentment la titulació ostentada pel professorat esmentat.   
Segon  
Els Serveis Territorials, a la vista de les dades presentades i amb informe previ de la Coordinació de FP resoldran el que s'escaiga en el termini màxim de dos mesos, transcorregut el qual sense notificació expressa s'entendrà que ha estat aprovada.   
Tercer  
Els Serveis Territorials remetran abans del dia 15 de gener de cada any un exemplar per cada Centre a la Direcció General d'Ensenyaments Mitjans, per a arxiu i registre dels serveis corresponents.   
Els dos exemplars restants s'arxivaran en els Serveis Territorials als efectes oportuns.   
Quart  
Qualsevol modificació que es produesca al llarg del curs serà notificada al Servei Territorial en el termini de 15 dies i aquest, alhora, ho posarà en coneixement de la Direcció General d'Ensenyaments Mitjans.   
Els tràmits per a l'aprovació de les variacions produïdes seran els establerts en els articles anteriors.   
València, 3 de juliol de 1984.   
El Conseller de Cultura, Educació i Ciència,  
CEBRIA CISCAR I CASABAN  
ANEXO  
DIRECCION GENERAL DE ENSEÑANZAS MEDIAS  
Servicio de Centros  
Provincia   
Localidad   
Domicilio   
Denominación   
Titular propietario   
Unidades en funcionamiento FP. 1   
FP. 2   
Director pedagógico   
CUADRO DE ORGANIZACION PEDAGOGICA  
   
Nivel Curso Profesorado: nombre y apellidos Titulación N.º afiliación a la Seg. Soc.  
   
   
   
   
   
 V.º B.º CONFORME DIRECTOR  
 DTOR. TERRITORIAL COORDINADOR JEFE DEL CENTRO